Datum: 03.04.2020.

Predmet: Bosanski jezik i književnost

Nastavna jedinica: **Kreativno pisanje**

Tema današnjeg rada je Kreativno pisanje. Kreativno pisanje djeci daje prostor za izmišljanje i stvaranje priča, te im pomaže zaviriti u vlastitu maštu. Ponekad se kroz pisanje lakše osloboditi briga ili nekih teških emocija, a ponekad to iz djece izvlači sve ono najljepše što ustvari žele da pokažu kako znaju i umiju.

Vi ćete danas praviti tačnije napisati zajedničku knjigu sastavljenu od vaših priča. Knjiga će se zvati "Pričalice iz kuće". Svako od vas će napisati svoju priču koju bi volio da svi pročitaju i da znaju da ti se to nekad dogodilo dok si morao sjediti u kući. Te priče mogu biti smiješne, tužne, maštovite, tajnovite, stvarne ili izmišljene, a sve će, sigurna sam, biti jednako zanimljive. Izbor je na vama. Na kraju ćemo imati preko 20 različitih istinitih priča koje ste vi napisali. Ispričajte nam u priči kako je izgledao jedan vaš dan u kući ili najinteresantniji dio koji te nasmijao, ohrabrio raznježio i sl. Naslov svoje priče određujete vi. Prepustite se maštanju i pišite, jer ko zna možda će baš ovo vrijeme u nekome od vas probuditi osjećaj za pisanje, pa ćemo za nekoliko godina imati spisatelja ili spisateljicu na kojeg ćemo biti ponosni. Možda će nekome od vas biti teško odmah osmisliti o čemu zapravo želi pisati, ali oslobodite se, pustite mašti na volju jer što je pisanje neobičnije to je i bolje. Potrudite se jer sam sigurna da to možete. Pišite na papir i budite strpljivi ako vam možda ne dođe u glavu odmah ideja šta da pišete. Djeco pišite kao da se igrate jer ovdje nema grešaka i svako od vas je kreativac svoje vlastite priče. Vjerujem u vas.

Ipod napisane priče se potpiši jer si ti pisac te svoje priče.

Priče pišite opušteno i bez vremenskog ograničenja.

Datum: 03.04.2020.

Predmet: Matematika

Nastavna jedinica: **Stalnost količnika**

***Poštovani učeniče/ ce ,***

***nakon što zapišeš naslov u svoju svesku pažljivo pročitaj šta ćemo to danas novo učiti, odnosno ponoviti naučeno do sada.***

***Stalnost količnika***

Pažljivo pregledaj video na ovom linku

<https://www.youtube.com/watch?v=DgF5F6Ndt3w>

Zatim otvori udžbenik na str. 84.

Primjena stalnosti količnika.

Pažljivo pročitaj napisano u udžbeniku i u svoju svesku zapiši slijedeće:

Primjena stalnosti količnika

|  |  |  |
| --- | --- | --- |
| a | b | a:b |
| 7000 | 100 | 7000:100=\_\_\_\_\_\_\_\_\_\_ |
| 7000 :10 | 100: 10 |  |
| 7000 x5 | 100 x 5 |  |
| 7000 : 50 | 100: 50 |  |
| 7000 x X | 100 x X |  |

( ne prepisivati) Napomena: Tabelu crtate u svesku, uvrštavate brojeve na mjesta koja im pripadaju, u zadnjem redu umjesto X ti pišeš broj sa kojim množiš prema slobodnom izboru. Pazi taj broj treba biti isti i za djeljenika i djelioca.

Zaključujemo slijedeće:

Količnik se ne mijenja ako djeljenik ili djelilac uvećamo/ smanjimo za isti broj. To je svojstvo stalnosti( nepromijenjivosti) količnika.

Zapiši u kojim slučajevima je ovo svojstvo olakšica prilikom računanja.

Ako si pažljivo analizirao zadatke na str 84. znat ćeš odgovoriti na ovo pitanje.

Sretno!

Za one koji završe ranije , trebalo bi da urade 3. zadatak na str 84.

Učenici koji ne završe ranije uradit će taj zadatak za domaću zadaću.

Datum: 03.04.2020.

Predmet: TiZO

Nastavna jedinica: **Odbojka**

Na današnjem času ćete pogledati prezentaciju o odbojci. Na samom OnLine času ćemo razgovarati o odbojci kao sportu.